
A V I Z

asupra proiectului de Lege privind aprobarea Ordonanţei de urgenţă
 a Guvernului nr.7/2014 pentru stabilirea mecanismului financiar
 necesar punerii în aplicare  a Acordului dintre Guvernul României
 şi Guvernul Republicii Moldova privind implementarea programului
 de asistenţă tehnică şi financiară în baza unui ajutor financiar
 nerambursabil în valoare de 100 milioane de euro acordat de
 România Republicii Moldova, semnat la Bucureşti la 27 aprilie,
 şi a protocolului adiţional la acesta, semnat la Chişinău
 la 23 septembrie 2010 şi a celui de-al doilea Protocol adiţional la Acord,
 semnat la Bucureşti la 10 august 2011 şi la Chişinău la 16 august 2011
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de lege privind aprobarea Ordonanţei de urgenţă a Guvernului nr.7/2014 pentru stabilirea mecanismului financiar necesar punerii în aplicare a Acordului dintre Guvernul României şi Guvernul Republicii Moldova privind implementarea programului de asistenţă tehnică şi financiară în baza unui ajutor financiar nerambursabil în valoare de 100 milioane de euro acordat de România Republicii Moldova, semnat la Bucureşti la 27 aprilie, şi a protocolului adiţional la acesta, semnat la Chişinău la 23 septembrie 2010 şi a celui de-al doilea Protocol adiţional la Acord, semnat la Bucureşti la 10 august 2011 şi la Chişinău la 16 august 2011,  trimis cu  adresa  nr.PL - x 64 din 24 februarie 2014, înregistrat sub nr.4c-11/164 din 24 februarie 2014.
Potrivit dispoziţiilor art.75 din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată. 

În temeiul prevederilor art.61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din 5 martie 2014.
Membrii Comisiei au examinat iniţiativa legislativă supusă avizării, expunerea de motive şi avizul favorabil, cu observaţii şi propuneri al Consiliului Legislativ nr.168 din 19 februarie 2014. 


În urma dezbaterilor, cu unanimitate de voturi, s-a hotărât avizarea favorabilă a proiectului de lege privind aprobarea Ordonanţei de urgenţă a Guvernului nr.7/2014 pentru stabilirea mecanismului financiar necesar punerii în aplicare a Acordului dintre Guvernul României şi Guvernul Republicii Moldova privind implementarea programului de asistenţă tehnică şi financiară în baza unui ajutor financiar nerambursabil în valoare de 100 milioane de euro acordat de România Republicii Moldova, semnat la Bucureşti la 27 aprilie, şi a protocolului adiţional la acesta, semnat la Chişinău la 23 septembrie 2010 şi a celui de-al doilea Protocol adiţional la Acord, semnat la Bucureşti la 10 august 2011 şi la Chişinău la 16 august 2011.
Iniţiativa legislativă  face parte din categoria legilor ordinare.

